CELEX: 62009TN0484
Language: el
Date: 2009-11-27 00:00:00
Title: Υπόθεση T-484/09: Προσφυγή της 27ης Νοεμβρίου 2009 — McLoughney κατά ΓΕΕΑ — Kern (Powerball)

13.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/40
            
         Προσφυγή της 27ης Νοεμβρίου 2009 — McLoughney κατά ΓΕΕΑ — Kern (Powerball)
   (Υπόθεση T-484/09)
   2010/C 37/56
   Γλώσσα του δικογράφου της προσφυγής: αγγλική
   
      Διάδικοι
   
   
      Προσφεύγων: Rory McLoughney (Thurles, Ιρλανδία) (εκπρόσωπος: J. M. Stratford-Lysandrides, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Ernst Kern (Zahling, Γερμανία)
   
      Αιτήματα του προσφεύγοντος
   
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος προσφυγών του Γραφείου εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 30ής Σεπτεμβρίου 2009 στην υπόθεση R 1547/2006-4·
            
         
               —
            
            
               να δεχθεί την ανακοπή που ασκήθηκε κατά της αιτήσεως καταχωρίσεως του κοινοτικού σήματος υπ’ αριθ. 3 164 779· και
            
         
               —
            
            
               επικουρικώς, να αναπέμψει την υπόθεση στο καθού προς επανεξέταση σύμφωνα με την απόφαση του Πρωτοδικείου.
            
         
      Ισχυρισμοί και κύρια επιχειρήματα
   
   
      Αιτών την καταχώριση του κοινοτικού σήματος: Αντίδικος ενώπιον του τμήματος προσφυγών
   
      Σήμα προς καταχώριση: Λεκτικό σήμα «Powerball», για προϊόντα των κλάσεων 10, 25 και 28
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Προσφεύγων
   
      Αντιταχθέν σήμα ή σημείο: Μη καταχωρισμένο σήμα «POWERBALL», χρησιμοποιούμενο στις συναλλαγές στην Ιρλανδία και στο Ηνωμένο Βασίλειο
   
      Απόφαση του τμήματος ανακοπών: Απορρίπτει την ανακοπή στο σύνολό της
   
      Απόφαση του τμήματος προσφυγών: Απορρίπτει την προσφυγή
   
      Λόγοι ακυρώσεως: Παράβαση των άρθρων 8, παράγραφος 3, και 73 του κανονισμού 40/94 του Συμβουλίου (νυν άρθρων 8, παράγραφος 3, και 75, αντιστοίχως, του κανονισμού 207/2009 του Συμβουλίου) και των άρθρων 50, παράγραφος 2, και 52, παράγραφος 1, του κανονισμού 2868/95, της Επιτροπής (1), διότι το τμήμα προσφυγών παρέλειψε να εξετάσει την ανακοπή βάσει του άρθρου 8, παράγραφος 3, του κανονισμού 40/94 του Συμβουλίου, ενώ ακόμη όφειλε να διαπιστώσει ότι ο προσφεύγων διέθετε το δικαίωμα να αντιταχθεί στο οικείο κοινοτικό σήμα· παράβαση των άρθρων 8, παράγραφος 4, και 73 του κανονισμού 40/94 του Συμβουλίου (νυν άρθρων 8, παράγραφος 4, και 75, αντιστοίχως, του κανονισμού 2868/95 της Επιτροπής, διότι το τμήμα προσφυγών παρέλειψε να εξετάσει την ανακοπή βάσει του άρθρου 8, παράγραφος 4, του κανονισμού 40/94 του Συμβουλίου, ενώ ακόμη όφειλε να αναγνωρίσει ότι ο προσφεύγων ήταν δικαιούχος προγενέστερων δικαιωμάτων και ότι χρησιμοποιούσε το κατά τη διαδικασία ανακοπής αντιταχθέν σήμα στις συναλλαγές.
   
      (1)  Κανονισμός (ΕΚ) 2868/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (ΕΕ 1995 L 303, σ. 1).